wickkiey/tamil-wikipedia-chunked huggingface dataset:
# அரச மலேசிய கடற்படை

## தரவரிசை அமைப்பு

| பதவி | உயர் அதிகாரிகள் | அதிகாரிகள் |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| தளபதி | இலக்சமணா | துணை இலக்சமணா | இளம் இலக்சமணா | முதல் இலக்சமணா | கேப்டன் | கொமாண்டர் | லெப்டிணன்ட் கொமாண்டர் | லெப்டிணன்ட் | லெப்டிணன்ட் மதியா | லெப்டிணன்ட் மூடா | பயிற்சி அதிகாரி 1 | பயிற்சி அதிகாரி 2 |  
| பதவி | அதிகாரிகள்; வீரர்கள் |  |  |  |  |  |  |  |
| --- | --- | --- | --- | --- | --- | --- | --- | --- |
| வாரண்ட் அதிகாரி 1 | வாரண்ட் அதிகாரி 2 | பிந்தாரா கானான் | பிந்தாரா மூடா | லசுகார் கானான் | லசுகார் 1 | லசுகார் 2 | லசுகார் மூடா | பயிற்சியாளர் |
# அரச மலேசிய கடற்படை

## நீர்மூழ்கிக் கப்பல்களுக்கான தளம்

, சபாவில் நீர்மூழ்கிக் கப்பல்களுக்கான தளம்]]
# விக்கிப்பீடியா:கட்டுரைகளில் படிமங்களைச் சேர்த்தல்/2024

2024 ஆம் ஆண்டில், பொதுவகத்திலுள்ள படிமங்களை தமிழ் விக்கிப்பீடியா கட்டுரைகளில் சேர்த்தல் தொடர்பான திட்டப் பக்கம்.  
ஆகத்து 2024ஐ சிறப்பு மாதமாக அறிவித்து பணியாற்றுதல்.
# விக்கிப்பீடியா:கட்டுரைகளில் படிமங்களைச் சேர்த்தல்/2024

## செய்ய வாய்ப்புள்ள பணிகள்

1. இயங்குபடம் உள்ள கட்டுரைகள், ஒலிக்கோப்பு உள்ள கட்டுரைகள், காணொளிக் கோப்பு உள்ள கட்டுரைகள், பேச்சுக் கட்டுரைகள் ஆகிய பகுப்புகளை உரிய கட்டுரைகளில் சேர்த்தல்.
# விக்கிப்பீடியா:கட்டுரைகளில் படிமங்களைச் சேர்த்தல்/2024

## பலன்கள்

1. கட்டுரைகளின் உள்ளடக்கத் தரம் (academic quality) உயரும்.
1. கட்டுரை ஆழம் சிறிய அளவில் அதிகரிக்கும்.
# விக்கிப்பீடியா:கட்டுரைகளில் படிமங்களைச் சேர்த்தல்/2024

## ஒருங்கிணைப்பாளர்கள்

1. -- <font face="Casteller" size="4">ஸ்ரீதர். ஞா</font> 💬உரையாடுக 15:04, 23 ஏப்பிரல் 2024 (UTC)
# ஜான் ரத்தினம்

**ஜான் ரத்தினம்** (*John Rathinam*) என்பவர் 1885-ஆம் ஆண்டு அயோத்தி தாசருடன் இணைந்து *திராவிட பாண்டியன்* என்ற இதழை நிறுவியவர் ஆவார். இவ்விதழானது சென்னையில் இருந்த தீண்டத்தகாதவர்களின் துன்பங்களில் கவனம் செலுத்துகிற வகையில் நிறுவப்பட்டது. 1885-ஆம் ஆண்டு பேராயர் ஜான் ரத்தினம், பண்டிதர் அயோத்தி தாசருடன் இணைந்து *திராவிடர் கழகம்* என்ற ஆதி திராவிடர்களுக்கான அமைப்பையும், அதற்கென *திராவிட பாண்டியன்* என்ற ஏட்டையும் உருவாக்கினார்.
# ஜான் ரத்தினம்

## மாலை நேரப் பள்ளிகள்

ஜான் ரத்தினம் உருவாக்கிய திராவிட கழகம் சென்னையில் சிறிய அளவில் மாலை நேரப் பள்ளிகளை நடத்தி வந்தது. பிறகு இவர் ராயப்பேட்டை வெஸ்லி பள்ளியில் தலைமை ஆசிரியராகப் பொறுப்பேற்ற பிறகு அந்த அமைப்பின் பணிகள் படிப்படியாக நின்று போனது.
# இசுப்ராட்லி தீவுகள்

**இசுப்ராட்லி தீவுகள்** ஆங்கிலம்: *Spratly Islands*; மலாய்: *Kepulauan Spratly*; பிலிப்பினோ மொழி: *Kapuluan ng Kalayaan*; சீனம்: 南沙群島/南沙群岛; வியட்நாமியம்: *Quần đảo Trường Sa*) என்பது தென் சீனக் கடலில் உள்ள சர்ச்சைக்குரிய ஒரு தீவுக்கூட்டம் ஆகும். இந்தத் தீவுக்கூட்டம் பல சிறிய பெரிய தீவுகள், சிறுதீவுகள், பள்ளத்தீவுகள், மற்றும் 100-க்கும் மேற்பட்ட பவளப் படிப்பாறைகளால் ஆனது. சில இடங்களில் நீரில் மூழ்கிய பழைய பவளப் பாறைகளால் தொகுக்கப்பட்டும் உள்ளது.  
இந்தத் தீவுக்கூட்டம் பிலிப்பீன்சு, மலேசியா மற்றும் தெற்கு வியட்நாம் நாடுகளின் கடற்கரைகளில் அமைந்துள்ளது. 1843-ஆம் ஆண்டில் இசுப்ராட்லி தீவுகளைக் கண்டுபிடித்த பிரித்தானிய திமிங்கல வேட்டையாடும் கப்பலின் தலைவர் ரிச்சர்ட் இசுப்ராட்லியின் (*Richard Spratly*) பெயரால் இந்தத் தீவுக்கூட்டத்திற்குப் பெயரிடப்பட்டது.
# இசுப்ராட்லி தீவுகள்

## பொது

இந்தத் தீவுகளில் 2 சதுர கிலோ மீட்டருக்கும் (490 ஏக்கர்) குறைந்த அளவிலான இயற்கை நிலப்பரப்பு மட்டுமே உள்ளது. இருப்பினும், 425,000 சதுர கிலோ மீட்டர் (164,000 சதுர மைல்) பரப்பளவில் பரவியுள்ளது.  
இசுப்ராட்லி தீவுகள் தென் சீனக் கடலில் உள்ள முக்கிய தீவுக்கூட்டங்களில் ஒன்றாகும். அதே வேளையில், இந்தத் தீவுகள், தென்கிழக்கு ஆசியாவில் உள்ள நாடுகளின் நிர்வாகத்தையும் பொருளாதாரத்தையும் சிக்கலாக்கி வருகின்றன. ஏனெனில் இந்தத் தீவுகள், இந்த வட்டாரத்தின் முதன்மையான கப்பல் போக்குவரத்து வழித்தடங்களில் அமைந்துள்ளன. அதனால் தென் சீனக் கடல் பகுதியில் உள்ள நாடுகள் இந்தத் தீவுகளின் மீது உரிமைகள் கோரி வருகின்றன.  
இந்தத் தீவுகளின் பெரும்பாலானவற்றில் மக்கள் வசிக்கவில்லை. ஆனால் மீன்பிடித் தளங்கள் நிறைய உள்ளன. மேலும் அவை குறிப்பிடத்தக்க எண்ணெய் மற்றும் இயற்கை எரிவாயு இருப்புக்களைக் கொண்டிருக்கலாம் என்றும் அறியப்படுகிறது.
# இசுப்ராட்லி தீவுகள்

## பொது

### உரிமைகோரும் நாடுகள்

இவற்றின் காரணமாக, இந்தத் தீவுகளில், பன்னாட்டு எல்லைகளை நிறுவுவதற்கான முயற்சிகளில் உரிமைகோரும் நாடுகள் பற்பல முயற்சிகளை மேற்கொண்டு வருகின்றன. ஒரு சில தீவுகளில் மட்டுமே பொதுமக்களின் குடியிருப்புகள் உள்ளன. ஆனாலும் ஏறத்தாழ 45 தீவுகளில், மலேசியா, பிலிப்பீன்சு, சீனா, தைவான், வியட்நாம் ஆகிய நாடுகளின் இராணுவப் படைகளின் கட்டமைப்புகள் உள்ளன.  
தற்போது இசுப்ராட்லி தீவுகளின் தென்கிழக்கு பகுதியை, புரூணையின் சிறப்புப் பொருளாதார மண்டலம் என புரூணை நாடும் உரிமை கோரி வருகிறது.  
பல வகையான மீன்கள், பறப்பன ஊர்வன எச்சங்கள், எண்ணெய் மற்றும் இயற்கை எரிவாயு ஆகியவை இயற்கை வளங்களில் அடங்கும். வணிக அடிப்படையிலான மீன்பிடித்தல், கப்பல் போக்குவரத்து, எண்ணெய் மற்றும் எரிவாயு தன்னலப் படுத்தல்; மற்றும் மிக அண்மையில் சுற்றுலாச் செயல்பாடுகள் போன்றவை பொருளாதார நடவடிக்கைகளாகும்.
# இசுப்ராட்லி தீவுகள்

## பொது

### பிலிப்பீன்சு - சீனா மனக்கசப்புகள்

இசுப்ராட்லி தீவுகள் பல முதன்மையான கப்பல் பாதைகளுக்கு அருகில் அமைந்துள்ளதால் இந்தத் தீவுகளின் மீது இதுவரையிலும் 7 நாடுகள் உரிமை கோரி உள்ளன. ஐக்கிய நாடுகள் அவையின் கடல் சட்ட சாசனத்தின் (*United Nations Convention on the Law of the Sea* (**UNCLOS**) அடிப்படையில் சனவரி 2013-இல், பிலிப்பீன்சு அரசாங்கம் சீனாவுக்கு எதிராகச் சட்ட நடவடிக்கைகளைத் தொடங்கியது. சூலை 12, 2016 அன்று, ஐக்கிய நாடுகள் அவையின் நடுவர் மன்றம் பிலிப்பீன்சுக்கு ஆதரவாக தீர்ப்பளித்தது.  
தைவான் மற்றும் சீனா ஆகிய இரண்டும் முழு இசுப்ராட்லி தீவுகள் கூட்டத்தையும் உரிமை கோருகின்றன; மற்ற நாடுகள் அவற்றின் ஒரு சில பகுதிகளை மட்டுமே உரிமை கோருகின்றன.
# இசுப்ராட்லி தீவுகள்

## மலேசியா - சீனா உறவுகள்

2010-இல், மலேசியாவின் முன்னாள் பிரதமர் மகாதீர் பின் முகமது, சீனாவுடனான ஒத்துழைப்பின் மூலம் சீனாவின் பொருளாதார வளர்ச்சியிலிருந்து மலேசியா நன்மை பெற முடியும் என்று கருத்துரைத்தார். . 'சீனா யாருக்கும் அச்சுறுத்தலாக இல்லை' என்றும்; 'சீனாவின் ஆக்கிரமிப்பு குறித்து கவலைப்பட வேண்டாம்' என்றும் அவர் கூறினார். சீனாவை ஐக்கிய அமெரிக்கா தூண்டிவிட்டு, சீனாவின் அண்டை நாடுகளைச் சீனாவுக்கு எதிராகத் திசை திருப்ப முயற்சிப்பதாக ஐக்கிய அமெரிக்கா மீது குற்றம் சாட்டினார்.  
இருப்பினும் மார்ச் 2013-இல், இசுப்ராட்லி தீவுகளில் உள்ள ஜேம்ஸ் மணல் திட்டில், சீனா நடத்திய இராணுவப் பயிற்சிகள் குறித்து மலேசிய அதிகாரிகள் அதிகமாய் அக்கறை காட்டவில்லை.
# இசுப்ராட்லி தீவுகள்

## மலேசியா - சீனா உறவுகள்

### சீனா மீது மலேசியாவின் கண்டனம்

அப்போதைய மலேசிய தற்காப்பு அமைச்சர் இசாமுடின் உசேன், சீனாவுடன் மலேசியா இணைந்து செயல்படலாம் என்றும்; தென் சீனக் கடலில் சீனா ரோந்து நடவடிக்கைகளை மேற்கொள்வதில் மலேசியாவுக்கு எந்தப் பிரச்சனையும் இல்லை என்றும் கூறினார்.  
இருப்பினும், தற்போது வரை இசுப்ராட்லி தீவுகள் சர்ச்சையில் ஈடுபட்டுள்ள நாடுகளுடன் மலேசியா சமநிலை உறவுகளைப் பேணி வருகிறது.[114] ஆனால், 2015-ஆம் ஆண்டுக்குப் பின்னர், மலேசியக் கடல் எல்லைக்குள் சீனா அத்துமீறி நுழையத் தொடங்கியதில் இருந்து, சீனாவைக் கண்டிப்பதில் மலேசியா தீவிரமாக உள்ளது.
# விக்கிப்பீடியா:Statistics/weekly/21-Apr-2024
# வெள்ளைக் கொடி நிகழ்வு

**வெள்ளைக் கொடி நிகழ்வு** (*White Flag incident*) என்பது இலங்கை, வன்னி, முல்லைத்தீவு, முல்லைவாய்க்காலில், 2009. மே. 18 அன்று சரணடைந்த தமிழீழ விடுதலைப் புலிகளின் தலைவர்களும், அவர்களின் குடும்பத்தினரும் இலங்கை இராணுவத்தால் படுகொலை செய்யப்பட்ட நிகழ்வு ஆகும். விடுதலைப் புலிகளின் அரசியல் பிரிவுத் தலைவர், பாலசிங்கம் நடேசன், புலித்தேவன் ஆகியோர் சரணடைய ஒப்புக் கொண்டு ஐக்கிய நாடுகள் அவை, நோர்வே, ஐக்கிய இராச்சியம், அமெரிக்கா, பன்னாட்டு செஞ்சிலுவை சங்கம் ஆகியவறைத் தொடர்பு கொண்டனர். அவர்களுக்கு இலங்கை அதிபர் மகிந்த ராசபக்ச, உத்தரவாதம் வழங்கினார். மேலும் பசில் ராஜபக்சவால் ஒரு குறிப்பிட்ட இடத்தில் சரணடையுமாறு அறிவுறுத்தப்பட்டனர். சரணடைவதை மேற்பார்வையிட மூன்றாம் தரப்பு சாட்சியம் வேண்டும் என்று விடுதலைப் புலிகள் விடுத்த கோரிக்கையை இலங்கை அரசு நடைமுறைப்படுத்தவல்லை. விடுதலைப் புலிகள் வெள்ளைக் கொடிகளை ஏந்தியவாறு 58ஆவது படைப்பிரிவினரிடம் (இலங்கை) சரணடைந்தனர், ஆனால் அவர்கள் சுட்டுக் கொல்லப்பட்டதாகத் தெரிவிக்கப்படுகிறது. கோட்டாபய ராஜபக்சவின் உத்தரவின் பேரில் 58 ஆவது படைப் பிரிவின் தளபதி சவேந்திர சில்வாவால் அவர்கள் சுட்டுக் கொல்லப்பட்டதாக அப்போதய சிறிலங்கா இராணுவத் தளபதி சரத் பொன்சேகா பின்னர் கூறினார். பிரபாகரனின் 12 வயது மகன் பாலசந்திரன் அவரது மெய்க்காப்பாளர்களுடன் சரண்டைந்த பின்னர் கொல்லப்பட்டார். விடுதலைப் புலிகளின் தலைவர்கள் சரணடைய உத்தேசித்துள்ளதாக ஐ.நா குழு ஒன்று கூறுகிறது. இலங்கை அரசாங்கம் எந்த தவறும் செய்யவில்லை என்ற குற்றச்சாட்டுகளை மறுத்துள்ளது.
# வெள்ளைக் கொடி நிகழ்வு

## பின்னணி

இலங்கை உள்நாட்டுப் போரில், வீழ்ச்சியுற்ற காலத்தில் வெடிமருந்துகளும், ஆள்பலமும் குறைவாக இருந்த விடுதலைப் புலிகள், முள்ளிவாய்க்காலில் 3 சதுர கிலோமீற்றருக்கும் அதிகமான பரப்பளவிலான இடத்தில் இலங்கை இராணுவத்தால் முற்றுகையிடப்பட்டனர். இலங்கை இராணுவம் அவர்களை நெருங்கும் நிலையில் விடுதலைப் புலிகளுடன் பல்லாயிரக்கணக்கான பொதுமக்கள் இலங்கை இராணுவத்தினரிடம் சிக்கிக் கொண்டனர். 14 மே 2009 அன்று சாத்தியமான சரணடைதல் குறித்து பேச்சுவார்த்தை நடத்தப்பட்டது. விடுதலைப் புலிகள் சார்பில் அரசியல் தலைவர் பாலசிங்கம் நடேசன், மற்றும் சமாதானச் செயலகம் சீவரட்ணம் புலித்தேவன் ஆகியோர் பேச்சுவார்த்தை நடத்தினர்.  
போரின் இறுதி நாளில் சரணடைவது தொடர்பாக விடுதலைப் புலிகளின் அரசியல் தலைவர்கள் பேச்சுவார்த்தை நடத்தினர். நடேசன் பிரித்தானியப் பத்திரிகையாளரிடம் மேரி கொல்வினிடம், "எந்தவொரு வாக்கெடுப்பின் முடிவுக்கும் கட்டுப்படுகிறோம்" என்றனர். மேலும் போர்நிறுத்தத்திற்கு ஒப்புக்கொண்ட புலிகள், ஐக்கிய நாடுகள் சபை, செஞ்சிலுவை சங்கம், ஐரோப்பிய இராஜதந்திரிகள், தமிழ் நாடாளுமன்ற உறுப்பினர் ரோஹன் சந்திர நேரு, மற்றும் *தி சண்டே டைம்ஸ்* நிருபர், கொல்வின் என அவர்களால் பேச முடிந்த அமைப்பு, நபர்கள் மூலமாகவும் தங்கள் கோரிக்கையை அனுப்பினர். இது 300 போராளிகள் மற்றும் அவர்களது குடும்பங்களின் உயிரைக் காப்பாற்றுவதற்கான ஒரு முயற்சியாகும். சரணடைவது குறித்த பேச்சுவார்த்தை பற்றி இலங்கை அதிபர் மகிந்த ராஜபக்சே அறிந்திருந்தார். மே 17, 2009 அன்று, நடேசனிடமிருந்து மேரி கொல்வினுக்கு அழைப்பு வந்தது, அவர் ஐக்கிய நாடுகள் சபையுடன் தொடர்பு கொள்ளுமாறு கேட்டுக்கொண்டார், "அவர்கள் [விடுதலைப் புலிகள்] தங்கள் ஆயுதங்களைக் கீழே போடுவார்கள், அமெரிக்கா அல்லது பெரிய பிரிட்டனிடமிருந்து பாதுகாப்புக்கான உத்தரவாதத்தை அவர்கள் விரும்பினர், மேலும் தமிழ் சிறுபான்மையினரின் உரிமைகளுக்கு உத்தரவாதம் அளிக்கும் அரசியல் செயல்முறைக்கு இலங்கை அரசாங்கம் உடன்படும் என்ற உறுதிமொழியை அவர்கள் விரும்பினர்." கொல்வினின் கூற்றுப்படி, அவர் ஐ.நா பொதுச்செயலாளர் பான் கீ மூனின் முக்கிய அதிகாரி விஜய் நம்பியாருடன் தொடர்பை ஏற்படுத்தினார் மேலும் சரணடைவதற்கான புலிகளின் நிபந்தனைகளை தெரிவித்தார், அவர் அதை அரசாங்கத்திற்கு தெரிவிப்பதாக ஒப்புக்கொண்டார்.
# வெள்ளைக் கொடி நிகழ்வு

## நிகழ்வு

மே 17 இரவுக்குள், விடுதலைப் புலிகளிடம் அரசியல் கோரிக்கைகள் எதுவும் வரவில்லை ஆனால் சரணடைவதில் தங்கள் பாதுகாப்பிற்கு உத்தரவாதம் அளிக்க நம்பியாரைக் கேட்டுக் கொண்டனர். சரணடையும் போராளிகளின் பாதுகாப்பை இலங்கை ஜனாதிபதி மகிந்த ராஜபக்ச உறுதி செய்துள்ளதாகவும், அவர்கள் செய்ய வேண்டியதெல்லாம் "வெள்ளைக் கொடியை உயர்த்திப் பிடிப்பதுதான்" என்றும் விஜய் நம்பியார் கொல்வினிடம் கூறினார். ஜனாதிபதியின் உறுதிமொழியே போதுமானது என்றும் அவரது வருகை தேவையற்றது என்றும் நம்பியார் கெல்வினிடம் கூறினார். 2009 மே 18 அன்று அதிகாலை 1:06 மணிக்கு, நடேசன் தமிழ் எம்.பி சந்திரகாந்த் சந்திரநேருவிடம் தனது இறுதி தொலை தொடர்பு அழைப்பை விடுத்தார், தாங்கள் இலங்கை இராணுவத்தை நோக்கி நடந்து வருவதாகவும், "எங்களால் முடிந்தவரை வெள்ளைக் கொடியை உயர்த்தி பிடிப்போம்" என்றும் கூறினார். சாட்சிகளின் கூற்றுப்படி, நடேசனின் சிங்கள மனைவி சரணடைந்த தரப்பினரில் இருந்தார்.  
சில மணி நேரங்களுக்குப் பிறகு, நடேசன், புலிதேவன் மற்றும் அவர்களுடன் வந்த விடுதலைப் புலிகள் கொல்லப்பட்டதாக இலங்கை இராணுவம் அறிவித்தது. அன்று மாலை அவர்களின் உடல்களைக் காண்பித்தனர். சரணடைய மறுத்தனர் என்பதில் இருந்து சரணடைய வந்தவர்களின் ஆதரவாளர்களால் அவர்கள் முதுகில் சுட்டுக் கொல்லப்பட்டனர் என்பது வரை இலங்கை அரசு பல்வேறு முரண்பாடான விளக்கங்களை அளித்துள்ளது. சரணடைந்த விடுதலைப் புலிகளைக் கொல்ல பாதுகாப்பு அமைச்சர் கோட்டபாய ராஜபக்ச 58 ஆவது படைத் தளபதி சவேந்திர சில்வாவுக்கு அறிவுறுத்தல் வழங்கியதாக அப்போது இலங்கை இராணுவத் தளபதி ஜெனரல் சரத் பொன்சேகா கூறினார். சரணடைந்த விடுதலைப் புலி உறுப்பினர்களை இலங்கை இராணுவம் கொன்றதாக பல சாட்சிகள் கூற்றுகளை முன்வைத்துள்ளன. தமிழீழ விடுதலைப் புலிகளின் நிறுவனரும் தலைவருமான வேலுப்பிள்ளை பிரபாகரனின் 12 வயது மகன் பாலச்சந்திரன் உயிருடன், காயமின்றி, இராணுவத்தினரின் காவலில் உள்ளதாக படங்கள் வெளியாகின. சில மணிநேரங்களுக்குப் பிறகு எடுக்கப்பட்ட ஒளிப்படத்தில், சிறுவனின் மார்பில் ஐந்து முறை சுடப்பட்டது தெரிகிறது. தமிழீழ விடுதலைப் புலிகளின் தொலைக்காட்சி ஒளிபரப்பாளர் இசைப்பிரியா உயிருடன், இலங்கை இராணுவத்தின் காவலில் இருக்கும் மற்ற ஒளிப்படங்கள் வெளியாகின. சனல் 4 செய்திகளால் பெறப்பட்ட காட்சிகளில் இசைப்பிரியாவின் உடல்கள் உட்பட பல சடலங்கள் பாலியல் வன்கொடுமைக்கான அறிகுறிகளைக் கொண்டுள்ளதைக் காட்டுகின்றன. இப்படி வெளிவரும் நேரில் கண்ட சாட்சிகளின் அறிக்கைகள், ஒளிப்படங்கள், காணொளிகள், போரின் இறுதிக் கட்டத்தில் இலங்கைப் படையினரிடம் பிடிபட்ட தமிழர்கள் கொல்லப்பட்டதற்கான ஆதாரங்களின் ஒரு பகுதியாகும்.  
"வெள்ளைக் கொடி நிகழ்வு" ஐ.நா அறிக்கையில் பெரிதும் இடம்பெற்றது, இது இலங்கை அரசாங்கத்திற்கு எதிரான போர்க்குற்ற குற்றச்சாட்டுகளின் நம்பகத்தன்மையை உறுதிப்படுத்தியது மட்டுமல்லாமல், முழு விசாரணையைத் தொடங்க வழிவகுத்தது மட்டுமல்லாமல், போரின் முடிவில் ஐ.நா.வின் நடவடிக்கைகளை மறு ஆய்வுக்கு உட்படுத்த கோரிக்கையும் எழுந்தது.
# வெஸ்லி மேல்நிலைப் பள்ளி

**வெஸ்லி மேல்நிலைப் பள்ளி** (*Wesley Higher Secondary School*) இந்தியாவில் தமிழ்நாடு, சென்னையில் உள்ள ஒரு அரசு உதவி பெறும் தனியார் ஆண்கள் மேல்நிலைப் பள்ளியாகும். உவெசுலிய மெதடிசக் கிறித்தவ அமைப்பைச் சார்ந்த இந்தப் பள்ளி மெஸ்டன் கல்வி, மேம்பாட்டு சங்கத்தின் நிறுவனங்களுடன் இணைக்கப்பட்டுள்ளது.
# வெஸ்லி மேல்நிலைப் பள்ளி

## பிரபல முன்னாள் மாணவர்கள்

- வாசுதேவன் பாஸ்கரன், இந்திய வளைதடிப் பந்தாட்ட வீரர்
- சேத்துப்பட்டு பட்டாபிராம இராமசுவாமி ஐயர், திருவிதாங்கூர் சமத்தானத்தின் திவான்
- திரு. வி. கலியாணசுந்தரனார், தமிழறிஞர்
# இந்தியாவில் புலிகளை வேட்டையாடுதல்

பாதம் போன்ற விலங்குகளின் பாகங்களும் அடங்கும்.]]
**இந்தியாவில் புலிகளை வேட்டையாடுதல்** (*Tiger poaching in India*) என்பது புலிகள் உயிர்வாழும் நிகழ்தகவை கடுமையாக பாதித்துள்ளது. 20ஆம் நூற்றாண்டின் தொடக்கத்தில் இருந்த 100,000 காட்டுப் புலிகளுடன் ஒப்பிடுகையில் இப்போது சுமார் 3,000 காட்டுப் புலிகள் எஞ்சியுள்ளன. புலிகளின் எண்ணிக்கையின் இந்த திடீர் வீழ்ச்சி, பிரித்தானிய இராச்சிய காலத்திலும், மற்றும் இந்தியாவின் சுதந்திரத்திற்குப் பின், காலனித்துவ மற்றும் இந்திய உயரடுக்கு மக்களால் புலிகள் படுகொலை செய்யப்பட்டதன் காரணமாக இருந்தது. இவற்றில் பெரும்பாலானவை, சுமார் 1,700 வங்காளப் புலிகள். புலிகளின் ஆரம்ப எண்ணிக்கை மிகவும் தவறாக இருந்தது. இந்தியாவில் புலிகள் பாதுகாப்புத் திட்டமானது புலிகளின் ஆரம்ப எண்ணிக்கையில் கடுமையான குறைபாடுகள் உள்ளதைக் கண்டறியும் வரை, அது பெரும் வெற்றியாகப் பாராட்டப்பட்டது.  
வேட்டையாடப்பட்டு கொல்லப்பட்ட புலியின் உறுப்புகளில் பெரும்பாலானவை சீனாவை அடைகின்றன. அங்கு புலியின் ஒரு தோல் ரூ. 6.5 மில்லியனுக்கு விற்க முடியும். இவ்வாறு புலிகளை வேட்டையாடுபவர்களுக்கு தண்டனை விகிதம் சுமார் நான்கு சதவீதமாகவே உள்ளது.
# இந்தியாவில் புலிகளை வேட்டையாடுதல்

## சன்சார் சந்த்

வட இந்தியாவின் ராஜஸ்தான் மாநிலத்தில் உள்ள அல்வர் மாவட்டத்தின் தனகாசி பகுதியைச் சேர்ந்த சன்சார் சந்த், "நாட்டின் மிகப்பெரிய வனவிலங்கு வர்த்தக வலையமைப்பை நடத்தும் முக்கிய நபர்" என்று அழைக்கப்பட்டார். அவர் 40 ஆண்டுகளாக கைது செய்யப்படாமல் இத் தொழிலில் ஈடுப்ட்டிருந்தார். தில்லியின் சதார் சந்தைப் பகுதியில் தனது வணிகத்தை நடத்தி வந்தார். மேலும், அவர் "வடக்கின் வீரப்பன்" என்று அழைக்கப்பட்டார்.  
2005 ஆம் ஆண்டில் சரிஸ்கா தேசியப் பூங்காவின் முழு புலிகளையும் அழித்ததாக அவர் மீது குற்றம் சாட்டப்பட்டுள்ளது. புலி வேட்டையாடும் சன்சார் சந்த் நேபாளம் மற்றும் திபெத்தைச் சேர்ந்த நான்கு வாடிக்கையாளர்களுக்கு 470 புலி தோல்களையும் 2,130 சிறுத்தை தோல்களையும் விற்றதாக ஒப்புக் கொண்டார்.  
1991 ஆம் ஆண்டில், இராஜஸ்தானின் சவாய் மாதோபூரில் கைது செய்யப்பட்ட ஒரு குழு, அவருக்காக இரண்டு ஆண்டுகளில் 15 முதல் 18 புலிகளை வேட்டையாடியதாக ஒப்புக்கொண்டது. 2005 ஜனவரியில், படேல் நகரில் உள்ள ஒரு கிடங்கில் நடத்தப்பட்ட சோதனையில் இரண்டு புலிகளின் தோல்கள், 28 சிறுத்தைகளின் தோல்கள், 14 புலியின் கோரைப் பற்கள், மூன்று கிலோ புலி நகங்கள், 10 புலியின் தாடைகளும் 60 கிலோ சிறுத்தை பாதங்களும் புலியின் பாதங்களும் கண்டுபிடிக்கப்பட்டன. 1988 ஆம் ஆண்டில், அவரிடமிருந்து 25,800 பாம்புத் தோல்களை காவலர்கள் பறிமுதல் செய்தனர்.சன்சார் சந்தின் மனைவி ராணி மற்றும் மகன் ஆகாஷ் ஆகியோரும் வனவிலங்கு கடத்தல் வழக்கில் கைது செய்யப்பட்டுள்ளனர்.
# இந்தியாவில் புலிகளை வேட்டையாடுதல்

## இதனையும் காண்க

- புலி
- கிர் தேசியப் பூங்கா
- விலங்கு வன்கொடுமை
- தந்த வர்த்தகம்
- வேட்டையாடுதலுக்கான எதிர்ப்பு
- விலங்குரிமை
- விலங்குத் தொழிற்கூட்டு
# திங் லிரேன்

**திங் லிரேன்** அல்லது **திங் லிசேன்** (*Ding Liren*, ; பிறப்பு: 24 அக்டோபர் 1992) சீன சதுரங்க பேராதனும், நடப்பு உலக சதுரங்க வாகையாளரும் ஆவார். இவர் வரலாற்றில் அதிக மதிப்பெண் பெற்ற சீன சதுரங்க வீரரும், மூன்று முறை சீன சதுரங்க வாகையாளரும் ஆவார். திங் லிரேன் உலக வாகையாளருக்கான வேட்பாளர் போட்டியில் விளையாடி பிடே உலகத் தரவரிசையில் 2800 எலோ மதிப்பெண்ணைக் கடந்த முதல் சீன வீரர் ஆவார். சூலை 2016 இல், 2875 மின்வல்லு மதிப்பீட்டுடன், இவர் உலகின் மிக உயர்ந்த மதிப்பெண் பெற்ற மின்வல்லு வீரர் ஆவார். சூலை 2023 இல், திங் 2830 மதிப்பெண்ணுடன் முதல்தர விரைவு வல்லு வீரர் ஆனார்.  
ஆகத்து 2017 முதல் நவம்பர் 2018 வரை மரபார்ந்த சதுரங்கத்தில் திங் தோற்கடிக்கப்படவில்லை, 29 வெற்றிகளையும் 71 சமன்களையும் பதிவு செய்தார். இந்த 100-விளையாட்டு ஆட்டமிழக்காத தொடர் உயர்மட்ட சதுரங்க வரலாற்றில் மிக நீளமானது, மாக்னசு கார்ல்சன் 2019 இல் இதை முறியடித்தார். 2022 ஆம் ஆண்டிற்கான வேட்பாளருக்கான போட்டியில் திங் இரண்டாவது இடத்தைப் பிடித்தார். கார்ல்சன் தனது வாகைப் பட்டத்தைக் காக்க மறுத்ததால், இயான் நிப்போம்னியாசிக்கு எதிரான 2023 உலக சதுரங்க வாகையாளருக்காக திங் தன்னைத் தகுதிப்படுத்தினார். மரபார்ந்த விளையாட்டில் 7-7 என்ற சமநிலைக்குப் பிறகு விரைவு சமன்முறிகளில் நிப்போம்னியாசியை 2½-1½ என்ற கணக்கில் தோற்கடித்து, திங் வென்று, உலக சதுரங்க வாகையாளரானார்.
# திங் லிரேன்

## உலக வாகையாளர் (2023-இன்று)

ஏப்ரல் 2023 இல், "நிப்போம்னியாசி எதிர் திங் திரேன்" உலக வாகையாளர் போட்டி மரபார்ந்த பகுதியுடன் தொடங்கி 7-7 என சமநிலையில் முடிந்தது. திங் பின்னர் நிப்போம்னியாசியை விரைவு சமன்முறியில் தோற்கடித்தார், நான்காவது ஆட்டத்தை கருப்புக் காய்களுடன் விளையாடி வென்றார். இதன்மூலம் திங் (பெண்கள் அல்லாத) உலக சதுரங்க வாகையாளர் பட்டத்தைப் பெற்ற முதல் சீன வீரர் ஆனார்.  
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2795 | ½ | 1 | ½ | 0 | 1 | 0 | 1 | ½ | ½ | ½ | ½ | 0 | ½ | ½ | **7** | ½ | ½ | ½ | 0 | **8½** |  |
| 2788 | ½ | 0 | ½ | 1 | 0 | 1 | 0 | ½ | ½ | ½ | ½ | 1 | ½ | ½ | **7** | ½ | ½ | ½ | 1 | **9½** | } |
உலக வாகையாளர் பட்டத்தை வென்ற பிறகு, ஊக்கமின்மை காரணமாக திங் போட்டிகளிலிருந்து ஒன்பது மாத இடைவெளி எடுத்தார். சனவரி 2024 இல் டாட்டா ஸ்டீல் சதுரங்கச் சுற்றில் 13 இற்கு 6 என்ற கணக்கில் ஒன்பதாவது இடத்தைப் பிடித்தார்.  
2024 நவம்பரில் நடக்கவிருக்கும் 2024 உலக வாகையாளர் சுற்றில் இவர் தனது பட்டத்தைத் தக்க வைக்க இந்தியாவின் குகேசை எதிர்த்துப் போட்டியிடுவார்.
# நீனா சிமோன்

**நீனா சிமோன்** (*Nina Simone*, 21 பிப்ரவரி 1933 - 21 ஏப்ரல் 2003) ஓர் அமெரிக்கப் பாடகரும், பாடலாசிரியரும், பியானோ கலைஞரும், இசையமைப்பாளரும், இசை நடத்துநரும் மற்றும் குடிசார் உரிமைகள் இயக்க ஆர்வலரும் ஆவார். இவரது இசை மேல்நாட்டுச் செந்நெறி இசை, நாட்டார் பாடல், நற்செய்தி இசை, ப்ளூஸ், ஜாஸ், ஆர் & பி மற்றும் பாப் உள்ளிட்ட பாணிகளில் பரவியிருந்தது. 2023 ஆம் ஆண்டில் அமெரிக்க மாத இதழான *ரோலிங் ஸ்டோன்* அனைத்து காலத்திலும் 200 சிறந்த பாடகர்களின் பட்டியலில் சிமோனுக்கு 21 வது இடத்தைத் தந்தது.
# நீனா சிமோன்

## ஆரம்ப வாழ்க்கை

வட கரோலினாவில் ஒரு ஏழைக் குடும்பத்தில் பிறந்த எட்டு குழந்தைகளில் ஆறாவது குழந்தையான சிமோன் ஆரம்பத்தில் கச்சேரிகளில் கின்னரப்பெட்டிக் கலைஞராக இருக்க விரும்பினார். பின்னர் நியூயார்க்கில் உள்ள ஜூலியார்ட் இசைப் பள்ளியில் சேர்ந்தார். பின்னர் பிலடெல்பியா உள்ள கர்டிஸ் இசைப்பள்ளியில் படிக்க உதவித்தொகைக்கு விண்ணப்பித்தார். இவருக்கு சேர்க்கை மறுக்கப்பட்டது, இது இனவெறி காரணம் என்று இவர் கூறினார். 2003 ஆம் ஆண்டில், இவர் இறப்பதற்கு சில நாட்களுக்கு முன்பு, அந்நிறுவனம் இவருக்கு மதிப்புறு முனைவர் பட்டம் வழங்கியது.
# நீனா சிமோன்

## இசை வாழ்க்கை

வாழ்வாதாரத்திற்காக, சிமோன் அட்லாண்டிக் நகரிலுள்ள ஒரு இரவு விடுதி பியானோ வாசிக்கத் தொடங்கினார். குடும்ப உறுப்பினர்களிடமிருந்து தன்னை மறைத்துக்கொள்ள இவர் தனது பெயரை "நீனா சைமோன்" என்று மாற்றிக் கொண்டார். "பிசாசின் இசை" அல்லது "காக்டெய்ல் பியானோ" என்று அழைக்கப்படும் இசைகளைத் தேர்ந்தெடுத்தார். இரவு விடுதியில் இவர் தனது சொந்த இசையில் பாடி வந்தார். இது ஒரு ஜாஸ் பாடகராக இவரது வாழ்க்கையை மேம்பட உதவியது. இவர் 1958 மற்றும் 1974 க்கு இடையில் 40 க்கும் மேற்பட்ட இசைத் தொகுப்புகளைப் பதிவு செய்தார். *லிட்டில் கேர்ள் ப்ளூ* என்ற பாடல் மூலம் அறிமுகமானார்.
# சைன் டாம் சாக்கோ

**சைன் டாம் சாக்கோ** (*Shine Tom Chacko*) (பிறப்பு செப்டம்பர் 15,1983) ஓர் இந்திய நடிகரும் மற்றும் மலையாளத் திரைப்படங்களில் பணிபுரிந்த முன்னாள் உதவி இயக்குநரும் ஆவார். இயக்குநர் கமலின் உதவியாளராக சுமார் 9 ஆண்டுகள் பணியாற்றிய பிறகு, *கடமா* படத்தின் மூலம் நடிக்கத் தொடங்கினார். *ஈ அதுத காலத்து*, அத்தியாயம், *ஆனையும் ரசூலும்*, *மசாலா ரிபப்ளிக், ஜிகர்தண்டா டபுள்எக்ஸ்* (தமிழ்) உள்ளிட்ட பல படங்களில் துணை வேடங்களில் நடித்தார். மேலும் பினு சதானந்தனின் நகைச்சுவை திரைப்படமான *இதிஹாசா* (2014) படத்தில் முன்னணி கதாபாத்திரத்தில் நடித்தார்.  
*விவேகானந்தன் விரலானு* இவரது 100 வது படமாகும்.
# சைன் டாம் சாக்கோ

## பிற மொழிப்படங்கள்

விஜய் மற்றும் பூஜா ஹெக்டே ஆகியோர் முக்கிய வேடங்களில் நடித்த பீஸ்ட் என்ற அதிரடித் திரைப்படத்தின் மூலம் சைன் தமிழில் அறிமுகமானார்.  
நானி மற்றும் கீர்த்தி சுரேஷ் ஆகியோர் முக்கிய வேடங்களில் நடித்த தசரா என்ற பத்தின் மூலம் சைன் தெலுங்கிலும் அறிமுகமானார்.
# சைன் டாம் சாக்கோ

## சர்ச்சை

31 ஜனவரி 2015 அன்று, சைன் டாம் சாக்கோ மற்றும் நான்கு பெண்கள் போதைப்பொருள் வைத்திருந்ததாகக் கூறி கொச்சியில் கைது செய்யப்பட்டனர். இவர் மீது போதைப்பொருள் தடுப்புச் சட்டத்தின் கீழ் வழக்கு பதிவு செய்யப்பட்டது. பின்னர் அவருக்கு கேரள உயர் நீதிமன்றம் பிணை வழங்கியது.
# லூமுட் கடற்படை தளம்

**லூமுட் கடற்படை தளம்** (மலாய்: *Markas Pangkalan Lumut*; ஆங்கிலம்: *Lumut Naval Base*) என்பது மலேசியா, பேராக், மஞ்சோங் மாவட்டம், லூமுட் நகரில் அமைந்துள்ள அரச மலேசிய கடற்படையின் கடற்படை தளம் ஆகும். கோலாலம்பூரில் இருந்து ஏறக்குறைய 100 மைல்கள் (160 கிமீ) தொலைவில் உள்ளது.  
இந்தத் தளம் மலேசியாவின் மிகப்பெரிய கடற்படைத் தளமாகும்; மேலும் 9 செப்டம்பர் 1984 முதல் அரச மலேசிய கடற்படையின் தலைமையகமாகச் செயல்பட்டு வருகிறது. பழைய தளம் சிங்கப்பூரில் உள்ள ஊட்லேண்ட்ஸ் கடற்படைத் தளத்தைத் தலைமையகமாகக் கொண்டு இருந்தது.  
மலேசிய கடற்படையின் தலைமையகம், லூமுட் கடற்படை தளத்தில் உள்ளது. இந்தத் தளம் கேடி மலாயா (*KD Malaya*) என்றும் அழைக்கப்படுகிறது. லூமுட் கடற்படை தளமே மலேசிய கடற்படையின் முதன்மைத் தளமாகும்.  
இந்தத் தளம் தற்போது அரச மலேசிய கடற்படையின் மேற்கு கடற்படை கட்டளையகத்தின் (*Western Fleet Command*) தலைமையகமாகச் செயல்படுகிறது, அதே வேளையில் சபா, கோத்தா கினபாலு, செபங்கார் கடற்படைத் தளம், கிழக்கு கடற்படை கட்டளையகத்தின் (*Eastern Fleet Command*) தலைமையகமாகச் செயல்படுகிறது.
# லூமுட் கடற்படை தளம்

## வரலாறு

### பின்னணி

ஐக்கிய இராச்சியத்திடம் இருந்து மலேசியா சுதந்திரம் பெறுவதற்கு முன்பு இருந்தே சிங்கப்பூரில் உள்ள ஊட்லேண்ட்ஸ் கடற்படைத் தளத்தில், தன் தலைமையகத் தளத்தைக் கொண்டு செயல்பட்டு வந்தது. 1963-இல் மலேசியக் கூட்டமைப்பில் இருந்து சிங்கப்பூர் வெளியேற்றப்பட்ட பிறகும், அரச மலேசிய கடற்படையின் தளம், சிங்கப்பூர் ஊட்லேண்ட்ஸ் கடற்படைத் தளத்தில் இயங்கி வந்தது.  
1969-இல் அரச மலேசிய கடற்படையின் தலைமையகத்தை மலேசியாவிற்கு மாற்ற மலேசிய அரசாங்கம் திட்டமிட்டது. ஆனால் ஒரு பொருத்தமான இடம் கிடைக்கவில்லை.  
மலாக்கா நீரிணையைப் பாதுகாப்பதற்காக, சனவரி 1973-இல், லூமுட்டில் ஒரு சிறிய தளத்தை, அரச மலேசிய கடற்படை நிறுவியது.  
தீபகற்ப மலேசியாவில், எந்த இடத்தில் புதிய கடற்படைத் தளத்தைக் கட்டலாம் என்பதற்காக ஓர் ஆய்வுக்குழு உருவாக்கப்பட்டது. அந்த ஆய்வுக் குழுவிற்கு அப்போதைய மலேசியக் கடற்படை தளபதி வி. இராமசந்திரன் (*Commander V. Ramachandran*) தலைவராகப் பொறுப்பு வகித்தார்.  
தொடக்கத்தில், கிள்ளான் துறைமுகம் புதிய தளத்திற்கான இடமாகத் தேர்ந்தெடுக்கப்பட்டது. இருப்பினும், கிள்ளான் புவியியல் பற்றிய முழுமையான ஆய்வுகளுக்குப் பிறகு, அரச மலேசிய கடற்படையின் தலைமையகத்திற்கான புதிய இடமாக லூமுட் தேர்வு செய்யப்பட்டது.
# கேரீநேம்

**கேரீநேம் (***KRename***),** ஒர் கே டீ ஈ மென்பொருளாகும், இது ஒரே நேரத்தில் பல கோப்புகளையும் கோப்பகங்களையும் பெயர் மாற்ற உதவுகிறது. கேடிஈ பிளாசுமா பணிச்சூழல்களைப் பயன்படுத்தும் லினக்சு விநியோகங்களில் இம்மென்பொருள் முன்னிருப்பாக இருக்கும்.
# கேரீநேம்

## அம்சங்கள்

- ஒரே நேரத்தில் பல கோப்புகளையும் கோப்பகங்களையும் பெயர் மாற்றுதல்
- ஒரு கோப்பகத்தில் உள்ள அனைத்து கோப்புகளையும் பெயர் மாற்றுதல்
- பெயர் மாற்றம் செய்யும் பொழுது மறைக்கப்பட்ட கோப்புகளை புறக்கணித்தல்
- எளிதில் பெயர் மாற்றங்களில் பெரிய மாற்றங்கள் இல்லாமல் பணிகளான பெரிய எழுத்தாக்குதல், சிறிய எழுத்தாக்குதல், ஒரு சொல்லில் உள்ள ஒரு எழுத்தை மட்டும் பெரிய எழுத்தாக மாற்றுதல்
- கோப்புப் பெயர்களுக்கு முன்னொட்டுகள், பின்னொட்டுகள் சேர்த்தல்
- கோப்புப் பெயர்கள் பகுதிகளை தேடுக் கருவி மூலம் தேடி மாற்றுதல் (தேவைப்பட்டால் சுருங்குறித்தொடரை அனுமதிக்கிறது)
- கோப்பு பெயர்களை வரிசைப்படுத்த எண்களை சேர்த்தல்
- கோப்புகளின் உரிமைகளை மாற்றுதல்
- கோப்புகளின் அணுகல் மற்றும் தேதி, நேரங்களை மாற்றுதல்
- MP3/ogg ஆகிய ஒலிக்கோப்பு வகைகளில் உள்ள ID3 என்ற மீதரவைப் பிரித்தெடுத்தல்
- படக் கோப்புகளிலிருந்து Exif என்ற மீதரவைப் பிரித்தெடுத்தல்
- தற்போதைய தேதி, நேரத்தை கோப்புப்பெயரில் சேர்த்தல்
- கோப்பு நீட்டிப்புகளை மாற்றுதல்
- செயல் தவறு செய்தவைகளை மீளமை செய்தல்
- விரும்பிய கோப்புகளை கைமுறையில் பெயர் மாற்றுதல்
- யாவாக்கிறிட்டு (*JavaScript*) என்ற நிரலாக்க மொழியைப் பயன்படுத்துதல்
- ஒலிபெயர்ப்பு
# ராஜீவலோசன் கோயில்

**ராஜீவ லோசன் கோயில்** (*Rajiv Lochan Temple*) என்பது இந்தியவின், சத்தீசுகர் மாநிலத்தின் ராஜீம் என்ற ஊரில் உள்ள ஒரு விஷ்ணு கோயிலாகும். இது கிபி 8 ஆம் நூற்றாண்டைச் சேர்ந்தது.  
இந்த கோயிலின் நடுவில் ஒரு முற்றம் அமைந்துள்ளது. இதன் நான்கு மூலைகளில் நான்கு சிற்றாலயங்கள் அமைக்கப்பட்டுள்ளன. முதன்மைக் கோயிலானது ஒரு முன் மண்டபம், நடு மண்டபம், கருவறை ஆகியவற்றைக் கொண்டுள்ளது. கருவறையைச் சுற்றி விமானம் அமைந்துள்ளது. இக்கோயிலின் கதவுகள், தூண்கள் போன்றவற்றில் பல்வேறு இந்து கடவுள்கள், தெய்வங்கள் மற்றும் பிற உருவங்கள் விரிவாக செதுக்கப்பட்டுள்ளன என்பது குறிப்பிடத்தக்கது.  
இங்கு வழிப்படப்படும் முதன்மைத் தெய்வமாக விஷ்ணு உள்ளார். விஷ்ணுவின் உருவமானது ஆயுதம் தாங்கிய நான்கு கைகளுடன் உள்ளார். புரி ஜகந்நாதர் கோயிலுக்குச் நோக்கிச் செல்லும் பாதையில் அமைந்துள்ள இக்கோயிலுக்கு ஒவ்வொரு ஆண்டும் ஆயிரக்கணக்கான யாத்ரீகர்கள் வருகை தருகின்றனர்.
# ராஜீவலோசன் கோயில்

## வரலாறு

இந்தக் கோயிலுக்குள் இரண்டு கல்வெட்டுகள் உள்ளன. முதல் கல்வெட்டானது இது நள வம்சத்தைச் சேர்ந்த விலாசதுங்கா என்பவரால் கட்டப்பட்டது என்பதைக் குறிப்பிடுகிறது. கல்வெட்டில் நாள் குறிக்கப்படவில்லை என்றாலும், கல்வெட்டின் எழுத்தமைதியைக் கொண்டு இது கிபி 8 ஆம் நூற்றாண்டைச் சேர்ந்ததாக இருக்கலாம் எனப்படுகிறது. கிபி 1145 ஆண்டைச் சேர்ந்த இரண்டாவது கல்வெட்டானது, தொன்ம மன்னர் ஜகத் பால் கட்டிய கோயிலைக் பற்றிக் குறிப்பிடுறது.  
இது கட்டப்பட்ட காலம் குறித்து வரலாற்றாசிரியர்களிடையே ஒத்த கருத்து இல்லை. அலெக்சாண்டர் கன்னிங்காம் உட்பட சில வரலாற்றாசிரியர்கள், கோயிலானது கி.பி. 5 ஆம் நூற்றாண்டைச் சேர்ந்தது என்கின்றனர். அப்படியானால், நள வம்சத்தினரின் கல்வெட்டானது அநேகமாக மற்றொரு கோவிலைக் குறிக்கிறது, அல்லது இந்த கோவிலின் கட்டுமானத்தின் மறுசீரமைப்பைக் குறிக்கிறது. மற்ற சில ஆதாரங்கள் இது 7 மற்றும் 8 ஆம் நூற்றாண்டுகளுக்கு இடையில் கட்டப்பட்டதாக கூறுகின்றன, இது நள வம்ச கல்வெட்டின் அதே காலமாகும்.  
இந்த கோயில் பல நூற்றாண்டுகள் இடைவெளியில் பல முறை புதுப்பிக்கப்பட்டுள்ளது.
# ராஜீவலோசன் கோயில்

## தொன்மக்கதை

ஒரு தொன்மத்தின் படி, இந்த கோயில் விஸ்வகர்மனால் வடிவமைக்கபட்டது என்று கூறப்படுகிறது. மற்றொரு தொன்மமானது, தொன்ம மன்னரான ஜகத் பால் முழு கோவிலையும் ஒரே நாளில் கட்டினார் என்கிறது. மூன்றாவது தொன்மக்கதை இந்தக் கோயிலைக் கட்ட தொன்ம மன்னர் ரத்னகரே காரணம் என்று கூறுகிறது. ரத்னாகர் விஷ்ணுவின் பக்தர் என்றும் அவருக்கு விஷ்ணு ஜொலிகும் தாமரைப் போன்ற கண்களுடன் ( *ராஜிவ-லோச்சனா*) காட்சியளித்தார். விஷ்ணு இதே கோலத்தில் இங்கேயே எழுந்தருளி பக்தர்களுக்கு அருள் பாலிக்க வேண்டும் என்று ரத்னாகர் வேண்டினார். அவரின் வேண்டுகோளுக்கு இணங்கிய விஷ்ணு அதே கோலத்தில் இங்கு எழுந்தருளினார் என்று அக்கதை கூறுகிறது.
# ராஜீவலோசன் கோயில்

## விளக்கம்

இக்கோயில் பஞ்சாயத்தானா வடிவில் உள்ளது. கோயில் வளாகத்தின் நான்கு மூலைகளிலும் நான்கு சிற்றாலயங்கள் உள்ளன. இந்த சிற்றாலயங்களானது விஷ்ணுவின் நான்கு அம்சங்களான நரசிம்மர், வாமனர், வராகர், பத்ரிநாதர் ஆகியோருக்கு அமைக்கபட்டுள்ளன.  
இந்த கோயிலானது சுமார் 69 க்கு 43 அடி பரப்பளவிலும் சுமார் 8 அடி உயரமும் கொண்ட ஒரு மேடையின் மேல் கட்டப்பட்டுள்ளது. மேடையின் வடமேற்கு, தென்மேற்கு மூலைகளில் இரண்டு படிகள் உள்ளன. கோயில் கட்டடம் 59 அடி நீளமும், 25.5 அடி அகலமும் கொண்டது. இது செங்கற்கலால் கட்டப்பட்டுள்ளது.
# ராஜீவலோசன் கோயில்

## விளக்கம்

### வாயில்

கோயிலின் முதன்மை நுழைவாயிலானது மேற்கு நோக்கி அமைந்துள்ளது. நுழைவாயில் உள்ள தாழ்வாரத்தில் இரண்டு அலங்காரத் தூண்கள் உள்ளன. அலங்காரத் தூண்களில் உயரமான பெண்ணின் உருவம் அமைக்கப்பட்டுள்ளது. அதில் ஒரு பெண் தனது இடது கையால் ஒரு மரத்தின் கிளையைப் பிடித்துக் கொண்டிருக்கிறாள், வலது கையை உயர்த்தியுள்ளாள். இன்னொரு தூணில் உள்ள பெண் சிலையானது இடது கையை உயர்த்தி, வலது கையில் ஒரு மாம்பழக் கொத்தை வைத்திருப்பது போல அமைக்கப்பட்டுள்ளது. தூண்கள் மனித உருவங்களாலும், ஒரு ஜோடி முடிச்சு பாம்புகளாலும் அலங்கரிக்கப்பட்டுள்ளன.  
நுழைவாயிலில் உள்ள தாழ்வாரமானது இரண்டு அறைகளாக பிரிக்கப்பட்டுள்ளது. புத்தர், அனுமன் சிற்பங்கள் உள் அறையின் மூலைகளில் வைக்கப்பட்டுள்ளன. புத்தரின் சிற்பம் கருங்கல்லால் அமைக்கப்பட்டுள்ளது. மேலும் புத்தர் போதி மரத்தின் கீழ் தனது வலது கையை முழங்காலில் வைத்து, இடது கையை மடியில் ஊன்றி தியானத்தில் அமர்ந்திருப்பதை சித்தரிக்கப்பட்டுள்ளது.  
கோயிலின் நுழைவாயில் சிற்ப வேலைப்பாடுகளுடன் அமைக்கப்பட்டுள்ளது. வாயில் இரண்டு மூன்று அடுக்குகளாக அமைக்கப்பட்டுள்ளது. வாயிலின் ஒரு அடுக்கின் உச்சியில் கஜலட்சுமி சித்தரிக்கபட்டுள்ளார். அடுத்த ஒரு அடுக்கின் உச்சியில், சிவன் நாகங்களுடன் சித்தரிக்கப்பட்டுள்ளார். மூன்றாவது அடுக்கின் உச்சியில் ஆதிசேஷன் மீது விஷ்ணு ஓய்வெடுப்பதுபோல சித்தரிக்கப்பட்டடுள்ளார். இறுதி அடுக்கில் பல உருவங்கள் செதுக்கப்பட்டுள்ளன.
# ராஜீவலோசன் கோயில்

## விளக்கம்

### *மண்டபம்*

இங்குள்ள *மண்டபம்* வடக்கு நோக்கி திறப்பதைக் கொண்டுள்ளது. இந்த மண்டபம் தட்டையான கூரையைக் கொண்டுள்ளது. இது நடுவில் ஆறு தூண்கள் கொண்ட இரண்டு வரிசைகளும்ம், இருபுறமும் ஆறு அலங்காரத் தூண்கள் ஒற்றை வரிசையாலும் காணப்படுகின்றன. சதுர தூண்களில் கீழ் பாதி வெறுமையாக உள்ளன, மேல் பாதி சிற்ப வேலைப்பாடுகளுடன் உள்ளன. அலங்காரத் தூண்களில் உயரமான ஒற்றைச் சிலைகளால் அலங்கரிக்கப்பட்டுள்ளன.  
தெற்கு சுவரின் அலங்காரத் தூண்களில் சித்தரிக்கப்பட்டுள்ள உருவங்கள்: (கிழக்கிலிருந்து மேற்கு நோக்கி)  
- ஆயுதம் ஏந்திய துவாரபாலகர்
- நரசிம்மர்
- மகர வாகனத்தில் கங்கை இருக்க, அவருக்கு குடை பிடித்தபடி ஒரு சேவகர்.
- ஒரு காதல் ஜோடி
- சீதை என அடையாளம் காணப்பட்ட ஒரு பெண் உருவம்
- வில், அம்பு ஆகியவற்றுடன் ஆயுதம் தாங்கிய ஒரு ஆண் உருவம்.  
வடக்கு சுவரின் அலங்காரத் தூண்களின் சித்தரிக்கப்பட்டுள்ள உருவங்கள்: (கிழக்கிலிருந்து மேற்கு நோக்கி)  
- ஆயுதம் ஏந்திய துவாரபாலகர்
- வராகர்
- ஆமை வாகனத்தின் மீது நின்றுள்ள யமுனை
- ஒரு பெண் உருவம்
- எட்டுக் கைகளைக் கொண்டு, சிங்கத்தின் மீது அமர்ந்திருக்கும் துர்க்கை
- ஐந்து குதிரைகளுடன் தேரில் சவாரி செய்யும் ஆண் உருவம். இது சூர்யனாக இருக்கக்கூடும் என்று கன்னிங்காம் கருதுகிறார்.  
மண்டபத்தின் வடக்கு மற்றும் தெற்கு பக்கத்தில் இரண்டு நீண்ட அறைகள் பிற்காலத்தில் சேர்க்கப்பட்டுள்ளன. இவை பிரதான கோவில் கட்டிடத்தை பார்ப்பதற்கு தடையாக உள்ளன. இதுபற்றி அலெக்சாண்டர் கன்னிங்காம் குறிப்புடுகையில் "கோவிலின் முழு காட்சியையும் முற்றிலுமாக கெடுக்கின்றன" என்று குறிப்பிடுகிறார். இந்த அறைகள் கோயிலின் *பண்டாரமாகவும்* (கருவூலம்) *மடப்பள்ளியாகவும்* (சமையலறை) பயன்படுத்தப்படுகின்றன.
# ராஜீவலோசன் கோயில்

## விளக்கம்

### கருவறை

மண்டபத்தின் கிழக்குப் பகுதியில் கருவறைக்குள் செல்லும் முன் மண்டபம் உள்ளது. கருவறை சதுரவடிவில், சுமார் 20 அடி கொண்டதாக உள்ளது. கருவறையில் நுழைவாயிலானது வேலைப்பாடுகள் மிக்க வாயிலைக் கொண்டுள்ளது. வாயிலின் உச்சியில் கருடன் மீது அமர்ந்த நிலையில் விஷ்ணுவின் உருவம் அமைக்கப்பட்டுள்ளது. கருவறையினுள் நான்கு கரங்களுடன் கூடிய விஷ்ணுவின் அவதாரமான *ராஜிவ-லோச்சனா*"(தாமரைக் கண்ணன்) உள்ளார்.  
கருவறையின் மேலே ஒரு *விமானமானது* ஒரு சதுர பிரமிடு வடிவத்தில், ஐந்து நிலைகளுடன் அமைந்துள்ளது. இதன் பாணி மகாபோதி கோயிலைப் போன்றது. கோயில் விமானத்தின் உயரம் தரையிலிருந்து சுமார் 50 அடி உயரத்தில் இருக்கும் என மதிப்பிடப்பட்டுள்ளது.
# ராஜீவலோசன் கோயில்

## வழிபாடு

இங்கு ஒவ்வொரு ஆண்டும் மகா சிவராத்திரி அன்று *ராஜீவ் லோகன் கும்பமேளா* என்று அழைக்கபடும் கும்பமேளா நடைபெறுகிறது.
# நியோடிமியம்(III) பெர்குளோரேட்டு

## பிற சேர்மங்கள்

Nd(ClO<sub>4</sub>)<sub>3</sub> ஆனது ஐதரசீனுடன் சேர்ந்து சேர்மங்களை உருவாக்கும். அதாவது Nd(ClO<sub>4</sub>)<sub>3</sub>·6N<sub>2</sub>H<sub>4</sub>·4H<sub>2</sub>O இது ஒரு சிறிய வெள்ளை படிகமாகும். இப்படிகம் தண்ணீர், மெத்தனால், எத்தனால், அசிட்டோன் ஆகிய கரைப்பான்களில் கரையும். ஆனால் தொலுயீனில் கரையாது. 20 பாகை செல்சியசு வெப்பநிலையில் இதன் அடர்த்தி 2,3271 கி/செ.மீ³ என கணக்கிடப்பட்டுள்ளது.
# ஐசிலோ (யானை)

**ஐசிலோ** (*Isilo*) (1956-2014) என்பது மிகப்பெரிய ஆப்பிரிக்க யானைகளில் ஒன்றாகும். இது இறப்பதற்கு முன்பு தெற்கு அரைக்கோளத்தில் மிகப்பெரிய உயிருள்ள யானையாக இருந்தது. 100 பவுண்டுகளுக்கு மேல் எடையுள்ள தந்தங்களை இந்த ஆண் யானை கொண்டிருந்தது.  
இசிலோ முதுமை காரணமாக இயற்கையான காரணங்களால் இறந்தாலும், இதன் மரணம் சர்வதேச ஊடகங்களின் கவனத்தை ஈர்த்தது. ஏனெனில் இதன் உடல் கண்டுபிடிக்கப்பட்டபோது தேசிய பாரம்பரிய கலைப்பொருளாக கருதப்படும் இதன் தந்தங்கள் காணவில்லை.
# ஐசிலோ (யானை)

## பின்னணி

ஒரு ஆப்பிரிக்க யானையான ஐசிலோ தென்னாப்பிரிக்காவிலுள்ள தெம்பே யானைப் பூங்காவில் வாழ்ந்தது. இது உலகின் மிகப்பெரிய யானைகள் இதுவும் ஒன்று. சுலு மொழியில் ஐசிலோ என்றால் “அரசன்” என்று பொருள்படும்.  
1950 களின் பிற்பகுதியில் பிறந்த இது இறக்கும் போது குறைந்தது 58 வயதாக இருந்திருக்கலாம்.  
ஐசிலோவின் தந்தங்கள் தெம்பே குலத்தின் பாரம்பரியத்தில் வந்தவரும் தெம்பே யாணைப் பூங்காவின் பகுதி காவலரும், தெம்பே குலத்தின் தலைவருமான இன்கோசி மபுடு தெம்பே, தென்னாப்பிரிக்காவின் சுற்றுலாவை மேம்படுத்துவதற்காக காட்சிப் பொருட்களுடன் வைக்க டர்பனில் உள்ள சாகா விமான நிலையத்தில் தந்தங்களை வழங்க திட்டமிட்டார். ஏப்ரல் 2014 இல், இன்கோசி தெம்பே காணாமல் போன தந்தங்களைத் திரும்பக் கொடுப்பதற்கு R100 000 (தோராயமாக $8600 அமெரிக்க டாலர்) வெகுமதியை அறிவித்தார்.
# ஐசிலோ (யானை)

## புத்தகங்கள் மற்றும் பிற ஊடகங்கள்

உலகிலேயே மிகப்பெரிய யானைகளை தெம்பே தேசிய யானைப் பூங்காவில் காணலாம் என்று நம்பும் டாக்டர். ஜோஹன் மரைஸின் இரண்டு புத்தகங்களில் ஐசிலோ பற்றி குறிப்பிடப்பட்டுள்ளது.  
சர்வதேச வனவிலங்கு நிபுணரான ஜேம்ஸ் கியூரி, ஐசிலோ காணாமல் போவதற்கு முன்பு கடைசியாக படம் எடுத்தவர். 2016 ஆம் ஆண்டில், *லாஸ்ட் ஆஃப் தி பிக் டஸ்கர்ஸ்* பூமியில் உள்ள மிகப்பெரிய யானைகள் மற்றும் அவற்றின் உயிர்வாழ்வை உறுதிசெய்ய என்ன செய்யப்படுகிறது என்பது பற்றிய ஆவணப்படத்தை படமாக்க ஒரு ஆரம்பக்கட்டப் பிரச்சாரத்தைத் தொடங்கினார். ஆவணப்படம் அக்டோபர் 2018 இல் வெளியிடப்பட்டது
# சுர்ஜித் பல்லா

**சுர்ஜித் பல்லா** (*Surjit Bhalla*) என்பவர் ஒரு இந்திய பொருளாதார நிபுணர், எழுத்தாளர் மற்றும் கட்டுரையாளர், தேசிய மற்றும் சர்வதேச பொருளாதாரக் கொள்கை அரங்கில் விரிவான அனுபவத்தைக் கொண்டவர். சர்வதேச நாணய நிதியத்தில் (IMF) இந்தியாவுக்கான நிர்வாக இயக்குநராக பணியாற்றியவர். இவர் பிரதமர் நரேந்திர மோடியின் பொருளாதார ஆலோசனைக் குழுவின் முன்னாள் பகுதி நேர உறுப்பினராகவும் இருந்தார்.
# சுர்ஜித் பல்லா

## பணிகள்

பொருளாதார ஆராய்ச்சியாளரான இவர், புதிய தொழில்களுக்கான ஆலோசனைகளை வழங்குபவர். பொருளாதார ஆராய்ச்சி தொடர்பான பல நூல்களை எழுதியுள்ளார். இவர் எழுதிய முதல் புத்தகம் *விக்கெட்டுக்கு இடையே: யார் சிறந்தவர் ஏன்?* (Between the Wickets: The Who and The Why) என்பதாகும். 2014 முதல் இவர் *தி இந்தியன் எக்ஸ்பிரஸ் நாளிதழில்* பங்களிக்கும் ஆசிரியராகவும் உள்ளார். தேர்தலில் வெற்றிபெற முக்கிய காரணிகளை பற்றி இவர் குறிப்பிடும் போது <blockquote>**"தேர்தலில் வெற்றி பெற இரண்டு விசயங்கள் முக்கியம். முதலில் பொருளாதாரம் அடுத்தது தலைமை."**</blockquote> என்று இவர் கூறுகிறார்.
# உலக சதுரங்க வாகை

**உலக சதுரங்க வாகை** (*World Chess Championship*) என்பது சதுரங்கத்தில் உலக வாகையாளரைத் தெரிவு செய்ய நிகழ்த்தப்படும் ஒரு தொடர் ஆகும். நடப்பு உலக வாகையாளர் இந்தியாவைச் சேர்ந்த குகேஷ் தொம்மராஜு ஆவார். இவர் 2024 உலக சதுரங்க வாகைப் போட்டியில் சீனாவின் திங் லிரெனை வென்று வாகையாளர் ஆனார்.  
உலக வாகைக்காக அங்கீகரிக்கப்பட்ட முதல் நிகழ்வு 1886 ஆம் ஆண்டில் உலகின் இரண்டு முன்னணி வீரர்களான வில்கெம் இசுட்டைனிட்சு, யொகான்னசு சூக்கர்டோர்ட் ஆகியோருக்கிடையேயான போட்டியாகும். இசுட்டைனிட்சு வெற்றி பெற்று முதல் உலக வாகையாளரானார். 1886 முதல் 1946 வரை, வாகையாளர் தேவையான விதிமுறைகளை அமைத்து, புதிய உலக வாகையாளராவதற்கு எந்தவொரு சவாலிலும் கணிசமான பங்களிப்புகளை உயர்த்தி, இறுதிப் போட்டியில் வாகையாளரைத் தோற்கடிக்க வேண்டும். 1946-இல் அன்றைய உலக வாகையாளரான அலெக்சாண்டர் அலேகின் இறந்ததைத் தொடர்ந்து, பன்னாட்டு சதுரங்கக் கூட்டமைப்பு (பிடே) உலக வாகையாளருக்கான நிர்வாகத்தை எடுத்துக் கொண்டது. இது 1948 உலக வாகையாளர் போட்டியுடன் தொடங்கியது. 1948 முதல் 1993 வரை, பிடே அமைப்பு ஒவ்வொரு மூன்று ஆண்டுகளுக்கும் ஒரு புதிய போட்டியாளரைத் தேர்வு செய்ய போட்டிகளின் தொகுப்பை ஏற்பாடு செய்தது. 1993-ஆம் ஆண்டில், நடப்பு சாம்பியனான காரி காஸ்பரொவ் பிடே-யில் இருந்து பிரிந்தார். உலக வாகைப் பட்டத்திற்குப் போட்டியாக காசுபரோவ் "தொழில்முறை சதுரங்க சங்கத்தை" (PCA) தொடங்கி அடுத்த 13 ஆண்டுகளுக்கு அச்சங்கத்தின் மூலமாக ஒரு "போட்டி வாகையாளர்" தெரிவானார். இறுதியில் 2006 ஆம் ஆண்டில் இரண்டும் ஒன்றிணைக்கப்பட்டு அடுத்தடுத்த போட்டிகள் பிடே-ஆல் நடத்தப்பட்டு வருகின்றன.  
2014 முதல், வாகைப் போட்டிகள் இரண்டு ஆண்டு சுழற்சியில் நிலைபெற்றது. கோவிட்-19 பெருந்தொற்று காரணமாக 2020, 2022 போட்டிகள் முறையே 2021, 2023 க்கு ஒத்திவைக்கப்பட்டு நடத்தப்பட்டன. அடுத்த போட்டி வழக்கமான அட்டவணைப்படி 2024 நவம்பரில் நடைபெறும்.  
உலக வாகைப் போட்டிகளில் அனைத்து வீரர்களும் பங்குபற்றக் கூடியதாக இருந்தாலும், பெண்கள், 20 வயதுக்குட்பட்டவர்கள், குறைந்த வயதுக் குழுக்கள், மூத்தவர்கள் ஆகியோருக்குத் தனித்தனி வாகைப் போட்டிகள் உள்ளன. விரைவு, மின்னல், கணினி சதுரங்கம் ஆகியவற்றிலும் உலக சதுரங்க வாகைப் போட்டிகள் நடைபெறுகின்றன.
# உலக சதுரங்க வாகை

## உலக வாகையாளர்கள்

### பிடே-இற்கு முன்னர் (1886–1946)

| ஆண்டுகள் |  |  |  |
| --- | --- | --- | --- |
| 1 | வில்கெம் இசுட்டைனிட்சு | 1886–1894 |  |
| 2 | இமானுவேல் லாசுக்கர் | 1894–1921 |  |
| 3 | ஒசே ரவூல் கப்பபிளாங்கா | 1921–1927 |  |
| 4 | அலெக்சாந்தர் அலேகின் | பிரான்சு | 1927–1935 |
| 5 | மாக்சு இயூவி | 1935–1937 |  |
| *(4)* | அலெக்சாந்தர் அலேகின் | பிரான்சு | 1937–1946 |
# உலக சதுரங்க வாகை

## உலக வாகையாளர்கள்

### பிடே உலக வாகையாளர்கள் (1948–1993)

| ஆண்டுகள் |  |  |  |
| --- | --- | --- | --- |
| 6 | மிகைல் பொத்வின்னிக் | 1948–1957 |  |
| 7 | வசீலி சிமிசுலோவ் | 1957–1958 |  |
| *(6)* | மிகைல் பொத்வின்னிக் | 1958–1960 |  |
| 8 | மிகைல் தால் | 1960–1961 |  |
| *(6)* | மிகைல் பொத்வின்னிக் | 1961–1963 |  |
| 9 | திக்ரான் பெத்ரசியான் | 1963–1969 |  |
| 10 | போரிசு சுபாசுகி | 1969–1972 |  |
| 11 | பாபி ஃபிஷர் | 1972–1975 |  |
| 12 | அனத்தோலி கார்ப்பொவ் | 1975–1985 |  |
| 13 | காரி காஸ்பரொவ் | 1985–1993 | } |
# உலக சதுரங்க வாகை

## உலக வாகையாளர்கள்

### மரபு-சார் (PCA) உலக வாகையாளர்கள் (1993–2006)

| ஆண்டுகள் |  |  |  |
| --- | --- | --- | --- |
| 13 | காரி காஸ்பரொவ் | 1993–2000 |  |
| 14 | விளாதிமிர் கிராம்னிக் | 2000–2006 | } |
# உலக சதுரங்க வாகை

## உலக வாகையாளர்கள்

### பிடே உலக வாகையாளர்கள் (1993–2006)

| ஆண்டுகள் |  |  |
| --- | --- | --- |
| அனத்தோலி கார்ப்பொவ் | 1993–1999 |  |
| அலெக்சாந்தர் காலிஃப்மேன் | 1999–2000 |  |
| விசுவநாதன் ஆனந்த் | 2000–2002 |  |
| உருசுலான் பனமரியோவ் | 2002–2004 |  |
| உருசுத்தாம் காசிம்சானொவ் | 2004–2005 |  |
| வெசிலின் தோப்பலோவ் | 2005–2006 | } |
# உலக சதுரங்க வாகை

## உலக வாகையாளர்கள்

### பிடே (இணைந்த) உலக வாகையாளர்கள் (2006–இன்று)

| ஆண்டுகள் |  |  |  |
| --- | --- | --- | --- |
| 14 | விளாதிமிர் கிராம்னிக் | 2006–2007 |  |
| 15 | விசுவநாதன் ஆனந்த் | 2007–2013 |  |
| 16 | மாக்னசு கார்ல்சன் | 2013–2023 |  |
| 17 | திங் லிரேன் | 2023–2024 |  |
| 18 | குகேஷ் தொம்மராஜு | 2024-இன்று | } |
# அருண் ஜேட்லி துடுப்பாட்ட விளையாட்டரங்கம்

**அருண் ஜேட்லி துடுப்பாட்ட விளையாட்டரங்கம்** (முன்னர் **பெரோ சா கோட்லா திடல்** என்று அறியப்பட்டது) என்பது புதுதில்லியில் அமைந்துள்ள துடுப்பாட்ட அரங்கமாகும். 1883இல் தொடங்கப்பட்ட இது கொல்கத்தாவின் ஈடன் கார்டன்சுக்குப் பிறகு தற்போதும் செயல்பாட்டில் உள்ள இந்தியாவின் இரண்டாவது பழமையான பன்னாட்டுத் துடுப்பாட்ட அரங்கமாக உள்ளது. 12 செப்டம்பர் 2019இல் இந்த அரங்கம் இந்தியாவின் முன்னாள் நிதியமைச்சரும், முன்னாள் டிடிசிஏ தலைவருமான அருண் ஜெட்லியின் நினைவாக மறுபெயரிடப்பட்டது. பெயர் மாற்ற அறிவிப்புக்குப் பிறகு அரங்கம் மட்டுமே பெயர் மாற்றப்பட்டுள்ளதாகவும் அதன் திடல் தற்போதும் *பெரோ சா கோட்லா திடல்* என்றே அழைக்கப்படும் என்றும் டிடிசிஏ விளக்கமளித்தது.
# அருண் ஜேட்லி துடுப்பாட்ட விளையாட்டரங்கம்

## சாதனைப் பதிவுகள்

### தேர்வுப் பதிவுகள்

- அதிகபட்ச புள்ளிகள்- மேற்கிந்தியத் தீவுகள் 644-8 (1959); 631 (1948), இந்தியா 613-7 (2008)
- அதிகபட்ச ஓட்டங்கள்- திலீப் வெங்சர்கார் (637), சுனில் கவாஸ்கர் (668), சச்சின் டெண்டுல்கர் (643)
- அதிகபட்ச வீழ்த்தல்கள்- அனில் கும்ப்ளே (58), கபில் தேவ் (32), ரவிச்சந்திரன் அசுவின் (27)
# அருண் ஜேட்லி துடுப்பாட்ட விளையாட்டரங்கம்

## சாதனைப் பதிவுகள்

### ஒருநாள் பதிவுகள்

- 2 முறை மட்டுமே ஒரு அணி 300 ஓட்டங்களைக் கடந்துள்ளது.
- 7 மட்டையாளர்கள் நூறு எடுத்துள்ளனர்.
- 1989ஆம் ஆண்டு இந்திய அணிக்கு எதிரான போட்டியில் விவியன் ரிச்சர்ட்ஸ் 6 மட்டையாளர்களை வீழ்த்தினார்.
# அருண் ஜேட்லி துடுப்பாட்ட விளையாட்டரங்கம்

## உலகக்கிண்ணப் போட்டிகள்

### 2011 உலகக்கிண்ணம்

---  
---  
---
# அரச மலேசிய வான்படை

**அரச மலேசிய வான்படை** அல்லது **மலேசிய வான்படை** ஆங்கிலம்: *Royal Malaysian Air Force* (**RMAF**); மலாய்: *Tentera Udara Diraja Malaysia* (**TUDM;**) என்பது மலேசிய பாதுகாப்பு படைகளில் உள்ள மூன்று படைப்பிரிவுகளில் ஒரு பிரிவாகும். மலேசிய நாட்டின் முக்கிய பாதுகாப்பு படைகளில் ஒன்றாகத் திகழும் இந்தப் படை, வான்சார்ந்த கண்காணிப்பு மற்றும் வான்சார்ந்த பாதுகாப்பு நடவடிக்கைகளுக்கு முக்கியத்துவம் வழங்குகிறது.  
2 ஜூன் 1958-இல், மலாயா விடுதலைக்குப் பின்னர், **அரச மலாயா கூட்டரசு வான்படை** ஆங்கிலம்: *Royal Federation of Malaya Air Force*; மலாய்: *Tentera Udara Diraja Persekutuan Tanah Melayu*) எனும் பெயரில் ஒரு வான்படை மலாயாவில் தோற்றுவிக்கப்பட்டது.  
அரச மலேசிய வான்படையானது, ஐக்கிய அமெரிக்கா, ரசியா, ஐரோப்பா நாடுகளில் தயாரிக்கப்பட்ட நவீன வானூர்திகளின் கலவையில் இயங்குகிறது.
# அரச மலேசிய வான்படை

## பொது

நாட்டின் வான் எல்லைகளைப் பாதுகாப்பது மற்றும் நாட்டின் பிற ஆயுதப் படைகளுடன் இணைந்து, போர் மற்றும் அமைதி காலங்களில் மலேசியாவின் எல்லைகளைப் பாதுகாத்து வருகிறது. அதே வேளையில், மலேசிய மக்கள்; மற்றும் மலேசியக் வான்சார் நலன்களுக்கு எதிரான எந்தவோர் அச்சுறுத்தல் அல்லது ஆக்கிரமிப்பு நடந்தாலும் அவற்றைத் தடுத்து நிறுத்துவது இந்தப் படையின் முதன்மை இலக்கமாகும்.  
அரச மலேசிய வான்படை மலேசிய தற்காப்பு அமைச்சின் நேரடி கட்டுப்பாட்டின் கீழ் இயங்குகிறது. மலேசிய இராணுவத்தில், மலேசிய கடற்படையும்; மலேசிய வான்படையும் , ‘அரச’ என்ற பட்டத்துடன் செயல்படுகின்றன. அந்த வகையில், மலேசிய வான்படை அதிகாரப்பூர்வமாக **அரச மலேசிய வான்படை** என்று அழைக்கப்படுகிறது.
# அரச மலேசிய வான்படை

## வரலாறு

மலாயா துணை வான்படை தான் (*Malayan Auxiliary Air Force*) அரச வான்படையின் (*Royal Air Force*) (**RAF**) முதல் வான்படை ஆகும். இது 1934-இல் உருவாக்கப்பட்டது. பின்னர் அது நீரிணைக் குடியேற்றங்களின் தன்னார்வ வான்படை (*Straits Settlements Volunteer Air Force*) (**SSVAF**) என மாற்றப்பட்டது.  
1940-இல் மலாயா தன்னார்வ வான்படை (*Malayan Volunteers Air Force*) (**MVAF**) உருவாக்கப்பட்டது. பின்னர் 1942-இல் சப்பானியர்கள் மலாயாவைத் தாக்கத் தொடங்கியபோது தன்னார்வ வான்படை கலைக்கப்பட்டது. பின்னர் 1950-இல், அதே மலாயா தன்னார்வ வான்படை மீண்டும் நிறுவப்பட்டது. மலாயா அவசரகால நிலையின் போது இந்தப் படை; குறிப்பிடத்தக்க அளவில் பங்களிப்புகளை வழங்கியது.  
1963 செப்டம்பர் 16-ஆம் தேதி மலேசியா எனும் கூட்டமைப்பு உருவானதும், அரச கூட்டரசு மலாயா வான்படையின் பெயர் அரச மலேசிய வான்படை என மாற்றப்பட்டது.
# அரச மலேசிய வான்படை

## தரவரிசை அமைப்பு

### உயர் அதிகாரிகள்

1970-ஆம் ஆண்டில் இருந்து, அரச மலேசிய வான்படை, பழைய தரவரிசை முறையைப் பயன்படுத்தி வருகிறது.  
| உயர் அதிகாரிகள் | பயிற்சி |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **பதவி** | தளபதி | ஜெனரல் | துணை ஜெனரல் | மேஜர் ஜெனரல் | பிரிகேடியர் ஜெனரல் | கர்னல் | துணை கர்னல் | மேஜர் | கேப்டன் | லெப்டிணன்ட் | லெப்டிணன்ட் மூடா | பயிற்சி அதிகாரி |
# அரச மலேசிய வான்படை

## தரவரிசை அமைப்பு

### அதிகாரிகள்

| **No insignia** | **No insignia** |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| வாரண்ட் அதிகாரி I | வாரண்ட் அதிகாரி II | வான் சார்ஜெண்ட் | சார்ஜெண்ட் உடாரா | கார்ப்பரல் உடாரா | லாசுகார் உடாரா I | லாசுகார் உடாரா II | லாசுகார் உடாரா II | பயிற்சி அதிகாரி | } |
# அரச மலேசிய வான்படை

## படை அமைப்பு

| **படை** | **படையணி** | **வானூர்தி** | **வான்தளம்** |
| --- | --- | --- | --- |
| **1-ஆவது படை** | படையணி 2 | Global Express, Boeing BBJ (737-700) | சுபாங் வான்தளம் |
| படையணி 3 | AgustaWestland AW139 | பட்டர்வொர்த் வான்தளம் |  |
| படையணி 8 | Airbus A400M | சுபாங் வான்தளம் |  |
| படையணி 10 | Eurocopter EC-725 | குவாந்தான் வான்தளம் |  |
| படையணி 11 | UAS | லபுவான் வான்தளம் |  |
| படையணி 12 | Su-30MKM Flanker | கோங் கெடாக் வான்தளம் |  |
| படையணி 15 | BAE Hawk 108/208 | பட்டர்வொர்த் வான்தளம் |  |
| படையணி 16 | Beechcraft 200T | சுபாங் வான்தளம் |  |
| படையணி 17 | பட்டர்வொர்த் வான்தளம் |  |  |
| படையணி 18 | Boeing F/A-18D Hornet | பட்டர்வொர்த் வான்தளம் |  |
| படையணி 20 | Lockheed C-130H Hercules, KC-130T | சுபாங் வான்தளம் |  |
| படையணி 21 | CN235-220M, CN235-220M VIP | சுபாங் வான்தளம் |  |
| **2-ஆவது படை** | படையணி 1 | CN-235-220M | கூச்சிங் வான்தளம் |
| படையணி 5 | Eurocopter EC-725 | லபுவான் வான்தளம் |  |
| படையணி 6 | BAE Hawk 108/Hawk 208 | லபுவான் வான்தளம் |  |
| படையணி 14 | Lockheed C-130H Hercules | லபுவான் வான்தளம் |  |
| **பயிற்சி பிரிவு** | படையணி 1 FTC | PC-7 Mk II | அலோர் ஸ்டார் வான்தளம் |
| படையணி 2 FTC | EC-120B | அலோர் ஸ்டார் வான்தளம் |  |
| படையணி 3 FTC | குவாந்தான் வான்தளம் |  |  |
# அரச மலேசிய வான்படை

## வான்படை தளங்கள்

- பட்டர்வொர்த் இராணுவ வானூர்தி நிலையம், பினாங்கு RMAF Butterworth
- குவாந்தான், பகாங் RMAF Kuantan
- கோங் கெடாக், கிளாந்தான் RMAF Gong Kedak
- லபுவான், சபா RMAF Labuan
- சுங்கை பீசி RMAF Kuala Lumpur
- சுபாங், சிலாங்கூர் RMAF Subang
- கூச்சிங், சரவாக் RMAF Kuching
- அலோர் ஸ்டார், கெடா (RMAF Alor Setar) (வான்படை அகாடமி)
- ஈப்போ, பேராக் (RMAF Ipoh) (வான்படை பள்ளி)
- புக்கிட் லுஞ்சு, ஜொகூர் (RMAF Bukit Lunchu) (கட்டுப்பாட்டு தகவல் மையம்)
- கின்ராரா, சிலாங்கூர் (RMAF Kinrara) (மத்திய வான்படை மருத்துவமனை)
- ஜுக்ரா, சிலாங்கூர் (RMAF Jugra)
- புக்கிட் இபாம், பகாங் (RMAF Bukit Ibam)
- செரி சென்டாயான், நெகிரி செம்பிலான் (RMAF Sendayan) (இராணுவ நிர்வாக மையம்)
# விஜய் கே. நம்பியார்

**சென்னிச்சேரி விஜய் நம்பியார்** (*Chenicheri Vijay Nambiar*, பிறப்பு ஆகத்து 1943) என்பவர் ஒரு ஓய்வு பெற்ற இந்திய தூதர் மற்றும் மியான்மரில் ஐ.நா பொதுச்செயலாளரின் சிறப்பு ஆலோசகராக பணியாற்றியவர். இவர் 2007 சனவரி முதல் நாள் முதல் 2012 பெப்ரவரி வரை ஐ.நா பொதுச்செயலாளர் பான் கீ மூனின் கீழ் செஃப் டி கேபினட் (தலைமைப் பணியாளர்) ஆக இருந்தார். இவர் ஐ.நா துணைப் பொதுச்செயலாளர் பதவி வகித்தார் மேலும் பொதுச்செயலாளரின் மூத்த நிர்வாகக் குழுவில் உறுப்பினராகவும் இருந்தார். நம்பியார் முன்பு இந்திய அரசின் தேசிய பாதுகாப்பு துணை ஆலோசகராகவும், தேசிய பாதுகாப்பு அவை செயலகத்தின் தலைவராகவும் பணியாற்றினார். இவர் முன்பு நியூயார்க்கில் ஐக்கிய நாடுகள் சபைக்கான இந்தியாவின் நிரந்தரப் பிரதிநிதியாக (மே 2002-ஜூன் 2004) பணியாற்றினார். முன்னதாக இந்தியாவின் தூதராக, பாக்கித்தான் (2000-2001), சீனா (1996-2000), மலேசியா (1993-1996), ஆப்கானித்தான் (1990-1992) ஆகிய நாடுகளில் அடுத்தடுத்து பணியாற்றினார். முன்னதாக அல்ஜீரியாவில் இந்திய தூதராக (1985-1988) இருந்தார்.  
இந்திய வெளியுறவுச் சேவையில் தனது தொழில் வாழ்க்கையின் போது, 1970 கள் மற்றும் 1980 களில் பெய்ஜிங், பெல்கிரேட், நியூயார்க் போன்ற இடங்களில் பலதரப்பு பதவிகளில் பணியாற்றியுள்ளார். இந்தியப் பிரதமர் ராஜீவ் காந்தியின் வரலாற்று சிறப்புமிக்க சீனப் பயணத்தின் போது 1988 இல் கிழக்கு ஆசியாவைக் கையாளும் இணைச் செயலாளராக (டைரக்டர் ஜெனரல்) இருந்தார். 1980 களின் முற்பகுதியில் புது தில்லியில் உள்ள தலைமையகத்தில் பலதரப்பு விவகாரங்களையும் கையாண்டார். 1979 முதல் ஐ.நா, அணிசேரா நாடுகள் உச்சிமாநாடு, அமைச்சர்களின் மாநாடுகள் போன்ற பல மாநாடுகளில் இவர் தூதுக்குழு மட்டத்தில் பணியாற்றியுள்ளார்.
# விஜய் கே. நம்பியார்

## துவக்ககால வாழ்க்கையும், தொழிலும்

விஜய் நம்பியார் இந்தியாவின், கேரளத்தை பீர்வீகமாக கொண்டவர். இவர் செனிச்சேரி குடும்பத்தைச் சேர்ந்தவர். இவர் 1943ஆம் ஆண்டு ஆகத்து மாதம் பூனாவில் பிறந்தார். இவர் லெப்டினன்ட் ஜெனரல் சதீஷ் நம்பியாரின் தம்பி ஆவார். பம்பாய் பல்கலைக்கழகத்தில் அரசியல் அறிவியலில் முதுகலை பட்டம் பெற்ற இவர், 1965 ஆம் ஆண்டில் பல்கலைக்கழகத்தின் வேந்தரின் தங்கப் பதக்கத்தைப் பெற்றார்.  
நம்பியார் 1967 இல் இந்திய வெளியுறவுச் சேவையில் சேர்ந்தார். சீன மொழியில் நிபுணத்துவம் பெற்ற நம்பியார் தன் ஆரம்ப ஆண்டுகளின் இராஜதந்திர சேவையில் ஹாங்காங், பெய்ஜிங்கில் பணியாற்றினார். 1970 களின் நடுப்பகுதியில் யூகோஸ்லாவியாவின் பெல்கிரேடிலும் பணியாற்றினார்.  
இவருக்கு திருமணமாகி இரண்டு மகள்கள் உள்ளனர்.
# சடாவோ (யானை)

**சடாவோ** (*Satao*) (சுமார் 1968 – 30 மே 2014) கென்யாவின் மிகப்பெரிய ஆப்பிரிக்க யானைகளில் ஒன்றாகும். இதன் தந்தங்கள் கிட்டத்தட்ட தரையைத் தொடும் அளவுக்கு நீளமாக இருந்தது. 30 மே 2014 அன்று நஞ்சு கலந்த அம்பைப் பயன்படுத்தி வேட்டைக்காரர்களால் சடாவோ கொல்லப்பட்டதாக சாவோ அறக்கட்டளை அறிவித்தது.